**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_*

data

**UAB „Ignitis grupės paslaugų centras“**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, LT- 09311 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinės direktorės Irmos Kaukienės, veikiančios pagal bendrovės įstatus (toliau – Paslaugų teikėjas), ir

**AB „Ignitis grupė“** pagal Lietuvos Respublikos teisės aktus teisėtai įregistruota ir veikianti uždaroji akcinė bendrovė, juridinio asmens kodas 301844044, PVM mokėtojo kodas LT 100004278519 registruotos buveinės adresas Žvejų g. 14, LT-09310 Vilnius, Lietuvos Respublika, apie kurią kaupiami duomenys ir saugomi VĮ Registrų centras, atstovaujama generalinio direktoriaus Dariaus Maikštėno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Užsakovas),

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS** 
   1. Paslaugų teikėjo veiklos tikslas yra bendrųjų verslo aptarnavimo, informacinių technologijų, telekomunikacijų ir kitų susijusių paslaugų teikimas Ignitis grupės įmonėms;
   2. Paslaugų teikėjas turi reikiamą kompetenciją, žinias, pajėgumus ir priemones verslo aptarnavimo (bhalterinės apskaitos, darbo santykių administravimo, teisinių, žmogiškųjų išteklių administravimo ir kt.) iformacinių technologijų ir telekomunikacijų paslaugų teikimui, o Užsakovas pageidauja šias paslaugas įsigyti.
2. **SUTARTIES OBJEKTAS**
   1. Sutarties objektas – Paslaugos, kaip jos apibūdintos Sutarties BD 1.12 punkte ir detalizuotos Sutarties SD bei jos prieduose. Paslaugų teikėjas šioje Sutartyje nustatyta tvarka bei konfidencialumo sąlygomis, savo rizika ir sąskaita, nuolatos ir nepertraukiamai (išskyrus Sutartyje ar atskiruose susitarimuose numatytas išimtis), be atskiro Paslaugų užsakymo, teikia Užsakovui jo užsakytas ir Sutarties prieduose nurodytas Paslaugas, o Užsakovas įsipareigoja priimti kokybiškai suteiktas Paslaugas ir apmokėti Paslaugų teikėjui šioje Sutartyje nustatyta tvarka.
   2. Šia Sutartimi Šalys susitaria dėl tokių Paslaugų (Paslaugų grupių) teikimo Užsakovui:
      1. Informacinių technologijų ir telekomunikacijų infrastruktūrinių;
      2. kitų paslaugų.
   3. Sąvoka „Paslaugos“Sutartyje gali būti naudojama kaip sąvoka, apibrėžianti visas Paslaugų teikėjo teikiamas paslaugas pagal Sutartį arba Užsakovo šia Sutartimi perkamas (Sutarties SD nurodytas) konkrečias Paslaugų grupes, kai Užsakovas perka tik dalį iš 2.2 punkte nurodytų Paslaugų.
   4. Kiekvienos iš 2.2 punkte nurodytos Paslaugų grupės teikimo sąlygos ir tvarka detalizuojamos atitinkamuose Sutarties prieduose.
3. **PASLAUGŲ APIMTIS IR KAINA**
   1. Už Paslaugų teikėjo pagal Sutartį teikiamas Paslaugas Užsakovas moka Paslaugų teikėjui Paslaugų kainą, kurios dydis ir apskaičiavimo tvarka yra nustatyti Sutartyje ir (ar) jos prieduose.
   2. Sutarties kaina: 257 730,00 EUR (du šimtai penkiasdešimt septyni tūkstančiai septyni šimtai trisdešimt eurų 00 ct), įskaitant PVM.
   3. Paslaugų kaina: 213 000,00 EUR (du šimtai trylika tūkstančių eurų 00 ct), neįskaitant PVM.
   4. Šalys šios Sutarties prieduose susitaria dėl konkrečios Paslaugų grupės paslaugų planuojamo (preliminaraus/orientacinio), minimalaus ar maksimalaus kiekio atitinkamam laikotarpiui ar visam Sutarties galiojimo terminui. Šalims atskirai nesusitarus dėl tokių kiekių, Paslaugos teikiamos pagal Užsakovo poreikį.
   5. Užsakovas sumoka Paslaugų teikėjui Sutarties prieduose nurodytą kainą už faktiškai per Ataskaitinį laikotarpį suteiktas Paslaugas.
   6. Sutarties galiojimo laikotarpiu Užsakovas turi teisę koreguoti perkamų Paslaugų apimtį (kiekį), neviršijant atitinkamame Sutarties priede nurodyto maksimalaus Paslaugų kiekio (jei nurodytas). Sutarties prieduose Šalys gali susitarti dėl Paslaugų apimties keitimo sąlygų.
   7. Užsakovas neįsipareigoja nupirkti viso maksimalaus Paslaugų kiekio, nurodyto atitinkamame Sutarties priede (jei nurodytas).
   8. Paslaugų teikėjo patirtos Tiesioginės išlaidos kompensuojamos Sutarties BD nustatyta tvarka.
   9. Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (aktuali redakcija), Sutartyje nustatomi fiksuoto įkainio su peržiūra ir sutarties vykdymo išlaidų atlyginimo kainos apskaičiavimo būdai.
4. **PASLAUGŲ PERDAVIMO – PRIĖMIMO TVARKA**
   1. Paslaugų teikėjas pasibaigus Ataskaitiniam laikotarpiui (jei Sutarties prieduose nenustatytas kitas terminas) arba įvykdęs Sutartyje numatytus įsipareigojimus, susijusius su paslaugų teikimu, per 5 (penkias) darbo dienas pateikia Užsakovui (Kontaktiniam asmeniui) Aktą ir kreipiasi į Užsakovą dėl Akto patvirtinimo (jei Sutarties prieduose nenustatyta kitaip).
   2. Šalys susitaria, kad Aktas pateikiamas ir patvirtinimas elektroninėmis priemonėmis – elektroniniu paštu ar kitu sutartu el. būdu, ir toks patvirtinimas yra tinkamas ir pakankamas Paslaugų suteikimo ir priėmimo patvirtinimas.
   3. Jei kitaip nenumatyta Sutarties prieduose, Užsakovas turi patvirtinti Aktą ne vėliau kaip per 2 (dvi) darbo dienas nuo Paslaugų teikėjo kreipimosi.
5. **MOKĖJIMAI PAGAL SUTARTĮ** 
   1. Užsakovui Sutarties SD ir Sutarties prieduose nustatyta tvarka ir būdu patvirtinus Aktą, Paslaugų teikėjas per 2 (dvi) darbo dienas išrašo PVM sąskaitą-faktūrą už per praėjusį ataskaitinį laikotarpį Užsakovui suteiktas Paslaugas, bet ne vėliau kaip iki 10 (dešimtos) kalendorinės einamojo mėnesio dienos.
   2. Paslaugų teikėjas PVM sąskaitą-faktūrą pateikia naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)) teisės aktų nustatyta tvarka.
   3. Jei Sutarties prieduose nenustatyta kitaip, Užsakovas apmoka Paslaugų teikėjo išrašytą PVM sąskaitą-faktūrą per 30 (trisdešimt) kalendorinių dienų nuo sąskaitos gavimo dienos. Sąskaitos gavimo diena laikoma sąskaitos pateikimo naudojantis elektronine paslauga „E. sąskaita“ data.
   4. Mokėjimai už Paslaugas ir mokėjimai už kitas ir (ar) papildomas paslaugas, sumokami į Paslaugų teikėjo banko sąskaitą, nurodytą Sutarties SD dalyje „Šalių rekvizitai“ arba bet kurią kitą Lietuvos Respublikoje veikiančio banko sąskaitą, kurią Paslaugų teikėjas nurodys atskiru rašytiniu pranešimu.
   5. Tuo atveju, jei Užsakovas vėluoja visa apimtimi ar iš dalies apmokėti Paslaugų teikėjo pateiktą PVM sąskaitą-faktūrą (įskaitant atvejus, kai paaiškėja, kad Užsakovas buvo nepagrįstai sustabdęs apmokėjimą), Paslaugų teikėjas turi teisę skaičiuoti 0,05 procento nuo nesumokėtos sumos dydžio delspinigius už kiekvieną uždelstą dieną.
6. **SUTARTIES ĮSIGALIOJIMAS IR GALIOJIMAS**
   1. Sutartis įsigalioja jos pasirašymo dieną, bet ne anksčiau kaip 2021 m. sausio 1 d.
   2. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis (jeigu Sutartis įsigalioja jos pasirašymo dieną).
   3. Sutartis galioja: 24 mėnesius nuo įsigaliojimo dienos, bet ne ilgiau nei bus išnaudota Sutartyje nurodyta bendra Sutarties kaina, jei Sutartyje ar jos priede nebus nustatytas kitoks jų galiojimo terminas
   4. Jei Sutarties galiojimo laikotarpiu yra išperkama Paslaugų už Sutarties SD nurodytą bendrą Sutarties kainą, Sutartis nustoja galioti, jeigu ji nėra pakeičiama teisės aktų nustatyta tvarka. Užsakovas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
   5. Sutarties galiojimas gali pasibaigti kitais Sutarties BD nustatytais atvejais.
7. **KONTAKTINIAI ASMENYS**

7.1.Užsakovo atstovų, kurie bus atsakingi už šios Sutarties vykdymą, kontaktai:

7.2. Paslaugų teikėjo atstovų, kurie bus atsakingi už šios Sutarties vykdymą, kontaktai:

1. **DRAUDIMAS**

8.1.Paslaugų teikėjas įsipareigoja apdrausti savo profesinę civilinę atsakomybę 1 000 000,00 (vieno milojono) eurų draudimo suma ir ne vėliau kaip Sutarties įsigaliojimo dieną pateikti draudimo poliso kopiją Užsakovui. Sutarties prieduose gali būti nustatyti papildomi reikalavimai tokio draudimo sąlygoms.

8.2. Nei viena Šalis neprivalo drausti kitai Šaliai priklausančio turto.

1. **PRIEDAI**
   1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
   2. Prie Sutarties pridedami priedai laikomi konfidencialia informacija.
   3. Sutarties priedai:
      1. 1 priedas „Paslaugų valdymas“;
      2. 2 priedas „Įkainių perskaičiavimo taisyklės“;
      3. 3 priedas „Duomenų tvarkymo sutartis“;
      4. 4 priedas „Įkainiai“;
      5. 5 priedas „Techninė specifikacija“;
      6. 6 priedas „Paslaugų SLA“
      7. 7 priedas „Informacinių sistemų duomenų atsarginio kopijavimo ir atkūrimo paslauga“;
      8. 7 priedas 1 priedėlis „Atsarginio kopijavimo laikai“;
      9. Specifikacija\_AD;
      10. Specifikacija\_Exchange;
      11. Specifikacija\_FDS;
      12. Specifikacija\_GSIM;
      13. Specifikacija\_IKSS;
      14. Specifikacija\_INET;
      15. Specifikacija\_KDV;
      16. Specifikacija\_KDV\_VPN;
      17. Specifikacija\_KONF;
      18. Specifikacija\_LAN\_VPN;
      19. Specifikacija\_MDM;
      20. Specifikacija\_MOBI;
      21. Specifikacija\_OBIT;
      22. Specifikacija\_OLAN;
      23. Specifikacija\_OP\_OP\_SAUG;
      24. Specifikacija\_TLAN;
      25. Specifikacija\_VIRTSERV;
      26. Specifikacija\_VOIP;
      27. Specifikacija\_WAN;
      28. Specifikacija\_WLAN;
      29. KDV taisyklės;
      30. MOBI taisyklės.
2. **ŠALIŲ REKVIZITAI**

|  |  |
| --- | --- |
| **Paslaugų teikėjas**  UAB „Ignitis grupės paslaugų centras“  A. Juozapavičiaus g. 13, LT- 09311 Vilnius  Tel. Nr.: +370 5 278 22 72  Įmonės kodas: 303200016  Generalinė direktorė  Irma Kaukienė | **Užsakovas**  AB Ignitis grupė  Žvejų g. 14, LT-09310 Vilnius  Tel. Nr.: + 370 5 2782115  Juridinio asmens kodas: 301844044  Generalinis direktorius  Darius Maikštėnas |